KukaiDantzaKonpainia — dantzan.eus
Hemen zaude: Hasiera › Komunitatea › KukaiDantzaKonpainia
Kukaik arrakasta itzela izan du Bogotan
Kukai Dantza Konpainia itzuli da Kolonbian egindako biratik. Aste batean hamar emanaldi eskaini ditu FITB (festival iberoamericano de Teatro) jaialdiaren kontestuan. Eta arrakasta izugarria eskuratu du bertan egindako emanaldi guztietan. Publiko, prentsa eta profesionalen artean harrera ezin hobea izan dute Kukairen ikuskizunek. Bereziki esanguratsua izan zen Independentziaren Parkean, azken egunean egindako emanaldia. Anfiteatroa jendez gainezka zela, publikoa zutik, txalo zaparrada izugarriarekin agurtu zuten jaialditik Errenteriako Dantza Konpainia.
Kukai dantza konpainiak hamar emanaldiko bira Kolonbian
Kukai Dantza Konpainia Kolonbian izango da datozen egunotan. Izan ere, bi urtean behin ospatzen den FITB (Festival Iberoamericano de teatro de Bogotá) jaialdian parte hartu eta hamar emanaldi eskainiko ditu, apirilaren 10etik 14ra bitartean.
Kukai irekian
Errenteriako Udalak eta Kukai Dantza Konpainiak ekimen berri bat jarri dute abian, dantza sensibilizazio proiektuaren barne, Kukai Irekian: Parte hartu Kukairen ikuskizun berriaren sorkuntza prozesuan! Bestalde, Elirale konpainiak Kadira ikuskizunaren ensaio irekia egingo du Errenterian otsailaren 6an.
Erromeria Eguna 2013 Errenterian
Larunbatean Erromeria Egunak Errenteria-Oreretako kaleak, dantzaz, musikaz eta abarrez beteko ditu. 1999 urtean hasi zen Ereintza Dantza Taldea ekimena antolatzen eta lehen ediziotik harrera oso ona izan du herrian, baita Gipuzkoa eta Euskal Herrian ere. Herri dantzak berreskuratzeko asmoarekin sortu zen Erromeria Eguna eta poztekoa da urtez urte plazara dantzara doazenen kopurua handituz doala.
Herri dantzen ikastaroa
Herritar orori zuzendua. Eskolak, Mikel Coca dantzariak emango ditu.
Cesc Gelabert Errenterian
Cesc Gelabert-ek etorkizunaren atzerabegirako bat eskaintzen du, eta ikuskizun berri bat aurkezten, 3 soloren estreinuarekin eta oraingo honetarako berrikusitako pieza zaharrekin. Lehenaldiari begiratu bat, etorkizunera begira dagoen orainalditik.
Komunikazioa-inkomunikazioa estreinaldia
Ikuskizun honetan, hitzetara ekarri nahi dugu hitz bihurtzerik ez dagoena? edo sentigaitz dena sentitu nahi dugu, edo imajinatu ezin dena imajinatu? Agertokia pertsona desberdinek elkarrekin topo egiteko eta bat ez etortzeko leku bat da; hizkuntza desberdinak erabiltzen dituzte? Egote-Izate? horretarako; hitza, mugimendua, begirada, kantua, tresna bat edo bi? dantza-pauso batzuk, isiltasuna, gertatzen ari den guztia behatzea?
"H" Elirale Taldearen entsegu publikoa Errenterian
Pieza koreografiko honek, «betetzen gaituzten hutsuneetaz» galdezkatzen du eta bakoitzaren gizatasunari buruzko gogoeta bat ekartzen. Amaia Hennebutte Millard («Himalayajavakaputazidiburrina») eta Ur Apalategi («Beste Bizitza»)-ren testoetan oinarritzen da. Urtarrilaren 11ean, arratsaldeko 19.00etan.
Elirale dantza konpainiaren Ninika ikuskizuna Errenterian
Zuria neguagatik eta gorria neguko distiragatik...Ninika gorputzaren oda dugu, jantzien eta mugimenduen bitartez egina eta poesiaz eta sentsualtasunez betetako ikuskizun paregabe horren bitartez, haurrek eta helduek une ahaztezina igaroko dute elkarrekin.
Malandain Ballet Biarritz-en entsegu publikoa Errenterian
Malandain Ballet Biarritzeko dantza konpainia beste behin ere Errenteriara dator beraien azken lana erakusteko asmoz, eta horretarako entsegu publiko bat eskainiko du. Oraingo honetan, Donostian azaroaren 24 eta 25ean estreinatuko duten "Une dernière chanson" lanaren zatitxo bat erakustera etorriko zaigu.